Αγία Τριάδα Καστανιάς Σάμου

Η Αγία Τριάδα Καστανιάς είναι εκκλησία στη Σάμο τρίκογχου τύπου.
Τοποθεσία
Η Αγία Τριάδα βρίσκεται μεταξύ των οικισμών Λέκας και Καστανιάς και στην αρχή του δρόμου που οδηγεί στους Κοσμαδαίους. Ήταν παλιότερα μετόχι της μονής της Πάτμου και αναφέρεται ήδη από τον 17ο αιώνα, ενώ κάποιοι τη θεωρούν και προγενέστερη της ερήμωσης.Κωνσταντίνος Παπαϊωάννου, Εκκλησίες και μοναστήρια της Σάμου, Πνευματικό Ίδρυμα Σάμου Νικόλαος Δημητρίου, Αθήνα, 1997, σελ.101

Περιγραφή
Είναι μικρότερη του τύπου με διαστάσεις 2,35 Χ 5,90 μ. και ύψος ως την κορυφή του θόλου 3,60 μ. Στη στέγασή της ακολουθεί το τυπικό σύστημα θολοδομίας των σταυροειδών ναών με τη στήριξη του τρούλλου με τέσσερα γωνιακά σφαιρικά τρίγωνα στους από κάτω διασταυρωμένους θόλους Στους πλάγιους τοίχους δεν υπάρχουν οι ακραίες πλευρικές τυφλές αψίδες και οι μεσαίες που αντιστοιχούν στο πλάτος του τρούλλου, μεταβάλλονται σε κόγχες-τους χορούς-ημικυκλικής κάτοψης που το σχήμα της εξωχής τους είναι προς τα έξω είναι καμπύλο και έχουν από ένα παράθυρο στους άξονές τους.Κωνσταντίνος Παπαϊωάννου, Εκκλησίες και μοναστήρια της Σάμου,Πνευματικό Ίδρυμα Σάμου Νικόλαος Δημητρίου, Αθήνα, 1997, σελ.101
Η αναλογία των πριν και των μετά του τρούλλου τμημάτων του χώρου είναι περίπου 2,5: 1, η δε κόγχη του ιερού είναι κι αυτή μεγάλη και υψηλή με καμπυλόσχημη προεξοχή προς τα έξω, ενώ τις μικρότερες κόγχες της πρόθεσης και του διακονικού τις βρίσκουμε όχι στον ανατολικό τοίχο αλλά συμμετρικά ανοιγμένες στα εκεί άκρα των δύο πλάγιων Στους πλάγιους τοίχους είναι εντοιχισμένα ηχητικά αγγεία. Η εκκλησία είχε παλιά τοιχογραφίες αλλά σώζονται μόνο στον τρούλλο και στα δύο ανατολικά λοφία. Υπάρχει ξυλόγλυπτο τέμπλο. Το δάπεδο είναι στρωμένο με τσιμέντο και η στέγη επίσης η οποία παλιά ήταν με σχιστόπλακες.Κωνσταντίνος Παπαϊωάννου, Εκκλησίες και μοναστήρια της Σάμου,Πνευματικό Ίδρυμα Σάμου Νικόλαος Δημητρίου, Αθήνα, 1997, σελ.102

Παραπομπές

Πηγές

Κωνσταντίνος Παπαϊωάννου, Εκκλησίες και μοναστήρια της Σάμου,Πνευματικό Ίδρυμα Σάμου Νικόλαος Δημητρίου, Αθήνα, 1997.

Κατηγορία:Εκκλησίες στη Σάμο